Aufm Wappn kon ma zwoa Haiftn seng. Auf da rechtn Seitn is a Rob der an bluadign Hoizspon im Schnobe hoit. Des kimmt vo ana Gschicht de ma se erzait. Und zwar wuitn's d'Kirch z'erscht in Neikircha baun. Auf da Baustei hod's aba an Hauffa Unfoi gem bis a Rob kemma is und an bluadign Hoizspan aufghom hod. Dem sans dann noch und do wo heid d'Kirch steht hod a den Hoizspan wieda foin lossn. De andre Seitn zoagt den Hoaga Schimme, weil Moabeth friara zua Hoaga Grofschoft ghert hod.